pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เครือข่ายเกษตรกรช่วยชาติ ขอบคุณรัฐบาลผ่าน รมต.อนุชา ที่ช่วยเร่งรัดแก้ปัญหาที่ดินทำกินและหนี้สินครู แสดงให้เห็นถึงความจริงใจ พร้อมร่วมมือสนับสนุนการทำงานของรัฐบาล
วันพฤหัสบดีที่ 2 กุมภาพันธ์ 2566
02/02/2566
เครือข่ายเกษตรกรช่วยชาติ ขอบคุณรัฐบาลผ่าน รมต.อนุชา ที่ช่วยเร่งรัดแก้ปัญหาที่ดินทํากินและหนี้สินครู แสดงให้เห็นถึงความจริงใจ พร้อมร่วมมือสนับสนุนการทํางานของรัฐบาล
เครือข่ายเกษตรกรช่วยชาติ ขอบคุณรัฐบาลผ่าน รมต.อนุชา ที่ช่วยเร่งรัดแก้ปัญหาที่ดินทํากินและหนี้สินครู แสดงให้เห็นถึงความจริงใจ พร้อมร่วมมือสนับสนุนการทํางานของรัฐบาล
วันนี้ (2 กุมภาพันธ์ 2566) เวลา 11.00 น. ณ ห้องประชุม 109 สํานักงานปลัดสํานักนายกรัฐมนตรี ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นายมงคลชัย สมอุดร รองปลัดสํานักนายกรัฐมนตรี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายสมใจ วิเศษทักษิณ ผู้ช่วยปลัดกระทรวงศึกษาธิการ ได้พบปะผู้แทนเครือข่ายเกษตรกรช่วยชาติ นําโดย นายสุเนตร แก้วคําหาญ พร้อมด้วยผู้แทนเครือข่ายฯ 5 คน เข้าพบเพื่อขอบคุณรัฐมนตรีประจําสํานักนายกรัฐมนตรีที่เร่งดําเนินการแก้ไขปัญหาที่ดินทํากินและปัญหาหนี้สินครู โดยได้ทางออกเป็นที่น่าพอใจจากการประชุมคณะอนุกรรมการแก้ไขปัญหาของเครือข่ายเกษตรกรช่วยชาติ ครั้งที่ 1/2566 เมื่อวันพุธที่ 1 กุมภาพันธ์ 2566 ที่ผ่านมา
นายสุเนตรฯ ผู้แทนเครือข่ายเกษตรกรช่วยชาติ กล่าวว่า การทํางานที่ผ่านมาหลายยุค หลายรัฐบาล ไม่สามารถทําได้ แต่รัฐบาลชุดนี้ สามารถแก้ปัญหาได้ลุล่วง ภายใต้การนําของ พลเอก ประยุทธ์ จันทร์โอชา นายกรัฐมนตรี จากผลการประชุมคณะอนุกรรมการแก้ไขปัญหาของเครือข่ายเกษตรกรช่วยชาติ ครั้งที่ 1/2566 ที่มีรัฐมนตรีประจําสํานักนายกรัฐมนตรรเป็นประธาน แสดงให้เห็นถึงความตั้งใจของรัฐบาลในการแก้ไขปัญหาและช่วยเหลือประชาชนให้พ้นจากความทุกข์ยาก วันนี้จึงอยากจะชื่นชมพร้อมขอขอบคุณรัฐบาล ผ่านทางท่านรัฐมนตรีประจําสํานักนายกรัฐมนตรี ในส่วนของเครือข่ายยินดีร่วมมือและสนับสนุนการดําเนินงานของรัฐบาล เพื่อให้บรรลุเป้าหมายตามที่ตั้งใจไว้
ทางด้าน รัฐมนตรีประจําสํานักนายกรัฐมนตรี กล่าวว่า ตนได้รับมอบหมายจาก พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ให้เร่งรัดแก้ไขปัญหาเรื่องที่ดินทํากินและปัญหาหนี้สินให้พี่น้องประชาชนโดยด่วน ซึ่งปัญหาที่เกิดขึ้นกับพี่น้องเครือข่ายเกษตรกรช่วยชาติมีมาเป็นระยะเวลายาวนาน ประชาชนได้รับความเดือดร้อน จึงต้องมีการบูรณาการหน่วยงานที่เกี่ยวข้อง ดําเนินการเร่งรัดหารือแนวทางการให้ความข่วยเหลือ อาทิ สํานักงานปลัดสํานักนายกรัฐมนตรี กระทรวงเกษตรและสหกรณ์ กระทรวงศึกษาธิการ เป็นต้น ทั้งนี้ เป็นความตั้งใจและจริงใจของรัฐบาลต่อการแก้ไขปัญหาทุกระดับ เป้าหมายเพื่อให้ประชาชนหลุดพ้นจากความยากจน มีที่ดินทํากินที่ถูกต้องตามกฎหมาย ลดความเหลื่อมล้ํา และสามารถมีรายได้สามารถหล่อเลี้ยงตัวเองได้ในระยะยาว ส่งผลดีสู่รุ่นลูกรุ่นหลานให้มีชีวิตความเป็นอยู่ที่ดีขึ้น ขอให้ประชาชนมั่นใจว่ารัฐบาลจะไม่ทอดทิ้งแน่นอน แต่การดําเนินงานต้องเป็นไปตามขั้นตอนและกระบวนการ ตามระเบียบ กฎหมาย และมติคณะรัฐมนตรีที่เกี่ยวข้อง อย่างเคร่งครัด ส่วนเรื่องที่ติดขัดในระเบียบข้อกฎหมาย ก็ขอให้หน่วยงานที่เกี่ยวข้องร่วมกันพิจารณาทบทวน ปรับปรุง เพื่อความถูกต้องและเป็นธรรมกับทุกฝ่าย
รัฐบาลไทย-ข่าวทำเนียบรัฐบาล-นายกฯ ตู่ มอบ รมว.สุชาติ เจรจาขยายตลาดแรงงานฝีมือฮ่องกง หวังโกยเงินเข้าประเทศ
วันพฤหัสบดีที่ 2 กุมภาพันธ์ 2566
02/02/2566
นายกฯ ตู่ มอบ รมว.สุชาติ เจรจาขยายตลาดแรงงานฝีมือฮ่องกง หวังโกยเงินเข้าประเทศ
นายกฯ ตู่ มอบ รมว.สุชาติ เจรจาขยายตลาดแรงงานฝีมือฮ่องกง หวังโกยเงินเข้าประเทศ
วันที่2กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานพร้อมด้วยนายสุรชัยชัยตระกูลทองผู้ช่วยรัฐมนตรีว่าการกระทรวงแรงงานและนายบุญชอบสุทธมนัสวงษ์ปลัดกระทรวงแรงงานนําทีมผู้บริหารจากกระทรวงแรงงานเข้าพบMr. SUN Yuk Han, Cris, JP Secretary for labour and Welfareและคณะเพื่อหารือข้อราชการและกระชับความร่วมมือด้านแรงงานในการส่งเสริมการเปิดรับตลาดแรงงานฝีมือ/อาชีพณอาคารรัฐบาลกลางฮ่องกง
นายสุชาติกล่าวว่าท่านพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีความห่วงใยและมีนโยบายให้พี่น้องแรงงานทุกคนจะต้องมีอาชีพมีรายได้ที่ยั่งยืนจึงสั่งให้ผมเร่งขยายตลาดแรงงานอย่างต่อเนื่องโดยเฉพาะการส่งออกแรงงานฝีมือที่มีคุณภาพมีทักษะไปทํางานในต่างประเทศในวันนี้ผมจึงได้นําคณะผู้บริหารกระทรวงแรงงานมาร่วมกันหารือและขยายตลาดแรงงานที่ฮ่องกงซึ่งถือว่าเป็นครั้งแรกของการเยือนระดับสูงจากไทยหลังจากสถานการณ์โควิด-19คลี่คลายโดยในครั้งนี้ได้ร่วมกันแลกเปลี่ยนความเห็นเพื่อกระชับความร่วมมือด้านแรงงานรวมถึงส่งเสริมให้ฮ่องกงเปิดตลาดสําหรับแรงงานฝีมือ/วิชาชีพจากไทยมากขึ้นในส่วนของกระทรวงแรงงานมีความพร้อมในการจัดเตรียมแรงงานตั้งแต่ต้นทางก่อนไปทํางานไม่ว่าจะเป็นการจัดให้เรียนภาษาท้องถิ่นภาษาอังกฤษการอบรมเกี่ยวกับวัฒนธรรมความเป็นอยู่และการใช้ชีวิตในฮ่องกงก่อนเดินทางไปทํางานโดยมีสํานักงานแรงงานณเมืองฮ่องกงเป็นศูนย์รวมด้านการบริการจ้างแรงงานตลอดจนดูแลแรงงานไทยตั้งแต่ต้นจนครบสัญญาจ้างและต้องขอบคุณรัฐบาลฮ่องกงเป็นอย่างสูงที่ดูแลแรงงานต่างชาติรวมถึงแรงงานไทยในฮ่องกงเป็นอย่างดีโดยเฉพาะในช่วงการแพร่ระบาดของโควิด– 19ในช่วง3ปีที่ผ่านมา
นายสุชาติกล่าวเพิ่มเติมว่าการขยายตลาดแรงงานไทยในฮ่องกงครั้งนี้จะเป็นโอกาสแก่แรงงานฝีมือของไทยอย่างยั่งยืนซึ่งกระทรวงแรงงานสามารถจัดหาแรงงานฝีมือตามที่ฮ่องกงขาดแคลนเช่นผู้ดูแลผู้สูงอายุพนักงานรักษาความปลอดภัยประจําอาคารแรงงานภาคการก่อสร้างช่างซ่อมบํารุงพนักงานขนส่งในสนามบินเจ้าหน้าที่ปฏิบัติงานในสนามบินพ่อครัวแม่ครัวเป็นต้นทั้งนี้เป็นไปตามข้อเรียกร้องของสมาคมนายจ้างฮ่องกงเพื่อให้เกิดการจ้างงานแบบยั่งยืนเป็นการส่งเสริมความร่วมมือภาคแรงงานเพื่อสนับสนุนการพัฒนาเศรษฐกิจของทั้งสองฝ่ายโดยสามารถตอบสนองอุปสงค์และอุปทานของแต่ละฝ่ายได้อย่างมีประสิทธิภาพ
+++++++++++++++++++
กองเผยแพร่และประชาสัมพันธ์
2 กุมภาพันธ์2566
รัฐบาลไทย-ข่าวทำเนียบรัฐบาล-นายกฯ แจ้งเตือนประชาชนระมัดระวังอากาศช่วง 2-3 ก.พ.นี้ หากจำเป็นต้องออกนอกบ้านควรใช้หน้ากากป้องกัน PM2.5 ขอให้ส่วนราชการ ภาคธุรกิจเอกชน ประชาชน พิจารณา Work From Home ตามความเหมาะสม
วันพุธที่ 1 กุมภาพันธ์ 2566
01/02/2566
นายกฯ แจ้งเตือนประชาชนระมัดระวังอากาศช่วง 2-3 ก.พ.นี้ หากจําเป็นต้องออกนอกบ้านควรใช้หน้ากากป้องกัน PM2.5 ขอให้ส่วนราชการ ภาคธุรกิจเอกชน ประชาชน พิจารณา Work From Home ตามความเหมาะสม
นายกฯ แจ้งเตือนประชาชนระมัดระวังอากาศช่วง 2-3 ก.พ.นี้ หากจําเป็นต้องออกนอกบ้าน ควรใช้หน้ากากป้องกัน PM2.5 ขอให้ส่วนราชการ-ภาคธุรกิจเอกชน-ประชาชน พิจารณา Work From Home ตามความเหมาะสม
วันที่ 1 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสุขภาพพี่น้องประชาชน จากคาดการณ์แนวโน้มสภาพอากาศที่ส่งผลกระทบต่อฝุ่น PM 2.5 โดยสภาพทางอุตุนิยมวิทยาคาดว่าอัตราการระบายอากาศในช่วงนี้ ถึงวันที่ 3 ก.พ. 66 จะไม่ดี เนื่องจากเพดานอากาศต่ํา เกิดสภาวะอากาศปิดอย่างต่อเนื่อง ประกอบกับช่วงวันที่ 1-2 ก.พ. เป็นช่วงที่บริเวณความกดอากาศสูง หรือมวลอากาศเย็นกําลังแรงจากประเทศจีนแผ่ปกคลุมประเทศไทยมีกําลังอ่อนลง ส่งผลให้เกิดการสะสมของฝุ่นละออง PM 2.5 มีแนวโน้มเพิ่มขึ้น นายกรัฐมนตรีจึงขอเตือนประชาชนให้ระมัดระวังอากาศช่วง 2-3 ก.พ.นี้ หากจําเป็นต้องออกนอกบ้าน ควรใช้หน้ากากป้องกัน PM2.5 หากเป็นไปได้ขอให้ทํางานที่บ้าน (Work From Home) โดยให้ส่วนราชการ ภาครัฐ ภาคธุรกิจเอกชน และประชาชนพิจารณาการ Work From Home ตามความเหมาะสม ด้วยความระมัดระวัง
นายอนุชาฯ กล่าวต่อไปว่า ข้อมูลจากกรมอุตุนิยมวิทยาระบุว่า ช่วงวันที่ 1-3 ก.พ. 66 เป็นช่วงลมอ่อน การสะสมฝุ่นละอองและหมอกควัน อยู่ในเกณฑ์ปานกลางถึงสูง ขอให้ระวังผลกระทบต่อสุขภาพ ทั้งนี้ ควันและฝุ่นจะกระจายไปไม่ลอยสูง โดยค่าฝุ่นจะสูงมากในพื้นที่การจราจรติดขัด ขณะที่ข้อมูลจากสํานักสิ่งแวดล้อม กรุงเทพมหานคร ระบุว่าค่า PM2.5 ในเขตกรุงเทพฯ อยู่ในระดับเริ่มมีผลกระทบต่อสุขภาพในหลายพื้นที่และมีแนวโน้มเพิ่มขึ้น โดยช่วงวันที่ 1-4 ก.พ. 66 พื้นที่กรุงเทพฯ และปริมณฑลควรเฝ้าระวังการสะสมของฝุ่นละออง เนื่องจากสภาพอากาศที่นิ่งและปิด สําหรับช่วงวันที่ 4-8 ก.พ. 66 คาดว่าอัตราการระบายอากาศจะดี อีกทั้งความกดอากาศสูงจากจีนจะออกมานอกชายฝั่ง ทําให้ทิศของลมหนาวนั้นเปลี่ยนจากตะวันออกเฉียงเหนือมาเป็นตะวันออก ส่งผลให้จะมีการเริ่มพัดพาฝุ่นควันจากกัมพูชาเข้าสู่ประเทศไทยโดยเฉพาะภาคตะวันออก ภาคกลาง และกรุงเทพฯ ซึ่งเป็นปรากฏการณ์ปกติของการเปลี่ยนผ่านไปยังฤดูร้อน และลมใต้จะทวีกําลังมากขึ้นเรื่อย ๆ
“ขอให้ประชาชนหลีกเลี่ยงการทํากิจกรรมกลางแจ้ง ใช้หน้ากากป้องกันฝุ่น PM2.5 หรือหน้ากาก N95 หรือใส่หน้ากากอนามัยตลอดเวลา และขอแนะนําให้ประชาชนตรวจสอบข้อมูลคุณภาพอากาศก่อนออกจากบ้าน ผ่านทางแอปพลิเคชันวัดคุณภาพอากาศ เพื่อวางแผนการทํางาน การทํากิจกรรม โดยเฉพาะในพื้นที่ที่คุณภาพอากาศอยู่ในระดับเริ่มมีผลกระทบต่อสุขภาพ/มีผลกระทบต่อสุขภาพ ควรลดระยะเวลา หรืองดการทํากิจกรรมกลางแจ้ง ทั้งนี้ หากมีอาการทางสุขภาพควรปรึกษาแพทย์” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดดีอีเอส เป็นประธานการประชุมคณะทำงานฯ
วันพฤหัสบดีที่ 2 กุมภาพันธ์ 2566
ปลัดดีอีเอส เป็นประธานการประชุมคณะทํางานฯ
ปลัดดีอีเอส เป็นประธานการประชุมคณะทํางานฯ
​
วันนี้(2ก.พ. 66)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานเพื่อเตรียมความพร้อมในการเข้าเป็นภาคีอนุสัญญาสหประชาชาติว่าด้วยการใช้การติดต่อสื่อสารอิเล็กทรอนิกส์ในสัญญาระหว่างประเทศณห้องประชุม802ชั้น8สป.ดศ.
________________
รัฐบาลไทย-ข่าวทำเนียบรัฐบาล-รมว.ดีอีเอส ประชุม Top Executive
วันพฤหัสบดีที่ 2 กุมภาพันธ์ 2566
รมว.ดีอีเอส ประชุม Top Executive
รมว.ดีอีเอส ประชุม Top Executive
วันนี้ (2 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) และคณะผู้บริหารระดับสูง ร่วมประชุม Top Executive ณ ห้องประชุม MDES 1 ชั้น 9 สํานักงานปลัดกระทรวงดีอีเอส
___________________
รัฐบาลไทย-ข่าวทำเนียบรัฐบาล-รมว.ดีอีเอส ตรวจเยี่ยมดาวเทียม ของบมจ.โทรคมนาคมแห่งชาติ
วันพฤหัสบดีที่ 2 กุมภาพันธ์ 2566
รมว.ดีอีเอส ตรวจเยี่ยมดาวเทียม ของบมจ.โทรคมนาคมแห่งชาติ
รมว.ดีอีเอส ตรวจเยี่ยมดาวเทียม ของบมจ.โทรคมนาคมแห่งชาติ
วันนี้ (2 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) และนายภุชพงค์​ โนดไธสง​ เลขาธิการคณะกรรมการดิจิทัลเพื่อเศรษฐกิจและสังคมแห่งชาติ​ ตรวจเยี่ยมการฝึกอบรมเจ้าหน้าที่ปฏิบัติงานควบคุมดาวเทียม ของบมจ.โทรคมนาคมแห่งชาติ (NT) โดยมี พันเอก สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) หรือ NT ร่วมบรรยายสรุปและให้การต้อนรับ ณ สถานีไทยคม จังหวัดนนทบุรี
___________________
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนกุมภาพันธ์ 2566
วันพฤหัสบดีที่ 2 กุมภาพันธ์ 2566
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนกุมภาพันธ์ 2566
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนกุมภาพันธ์ 2566
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนกุมภาพันธ์ 2566
เมื่อวันที่ 1 กุมภาพันธ์ 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีทําบุญตักบาตรเพื่อความเป็นสิริมงคล ประจําเดือนกุมภาพันธ์ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม นายชัยพล สุขเอี่ยม อธิบดีกรมการศาสนา ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น 1 และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.เผย 14 จังหวัดค่าฝุ่น PM 2.5 เกินมาตรฐานติดต่อกัน 3 วัน เปิดศูนย์ปฏิบัติการฉุกเฉินฯ แล้ว
วันพฤหัสบดีที่ 2 กุมภาพันธ์ 2566
สธ.เผย 14 จังหวัดค่าฝุ่น PM 2.5 เกินมาตรฐานติดต่อกัน 3 วัน เปิดศูนย์ปฏิบัติการฉุกเฉินฯ แล้ว
รองปลัดกระทรวงสาธารณสุข เผยวันนี้ค่าฝุ่น PM 2.5 เพิ่มขึ้น พบเกินค่ามาตรฐาน 51 มคก./ลบ.ม. ติดต่อกัน 3 วัน 14 จังหวัด ให้เปิดศูนย์ปฏิบัติการฉุกเฉินฯ เพื่อบริหารจัดการสถานการณ์แล้ว
รองปลัดกระทรวงสาธารณสุข เผยวันนี้ค่าฝุ่น PM 2.5 เพิ่มขึ้น พบเกินค่ามาตรฐาน 51 มคก./ลบ.ม. ติดต่อกัน 3 วัน 14 จังหวัด ให้เปิดศูนย์ปฏิบัติการฉุกเฉินฯ เพื่อบริหารจัดการสถานการณ์แล้ว ส่วนผู้ป่วยจากโรคที่เกี่ยวกับฝุ่นสัปดาห์นี้มีรายงาน 3.76 แสนคน เพิ่มขึ้น 1.63 แสนคน เป็นกลุ่มโรคทางเดินหายใจสูงสุด
วันนี้ (2 กุมภาพันธ์ 2566) นายแพทย์ณรงค์ อภิกุลวณิช รองปลัดกระทรวงสาธารณสุข กล่าวว่า สถานการณ์ฝุ่นละอองขนาดเล็กกว่า 2.5 ไมครอน (PM 2.5) ในประเทศไทย ขณะนี้มีแนวโน้มเพิ่มสูงขึ้นในหลายพื้นที่ โดยวันนี้พื้นที่ที่มีค่าฝุ่น PM 2.5 เกิน 51 ไมโครกรัมต่อลูกบาศก์เมตร (มคก./ลบ.ม.) ติดต่อกันเกิน 3 วัน (พื้นที่สีแดง) จํานวน 14 จังหวัด ได้แก่ 1.ลําพูน (อ.เมือง อ.ลี้) 2.เชียงใหม่ (อ.เมือง อ.ฮอด อ.เชียงดาว อ.แม่แจ่ม) 3.สุโขทัย (อ.เมือง) 4.นนทบุรี (อ.เมือง อ.ปากเกร็ด) 5.ปทุมธานี (อ.คลองหลวง) 6.พระนครศรีอยุธยา (อ.พระนครศรีอยุธยา)
7.สระบุรี (อ.เฉลิมพระเกียรติ อ.เมือง) 8.อ่างทอง (อ.เมือง) 9.สมุทรสาคร (อ.เมือง อ.กระทุ่มแบน) 10.ราชบุรี (อ.เมือง) 11.สมุทรสงคราม (อ.เมือง) 12.สมุทรปราการ (อ.พระประแดง อ.เมือง อ.บางเสาธง) 13.นครพนม (อ.เมือง) และ 14.กทม. พบ 23 เขตใน 50 เขต โดยค่าเฉลี่ย PM 2.5 อยู่ที่ 101 - 158 มคก./ลบ.ม. จึงได้เปิดศูนย์ปฏิบัติการฉุกเฉินด้านการแพทย์และสาธารณสุขกรณีฝุ่น PM 2.5 ใน 14 จังหวัด เพื่อบริหารจัดการสถานการณ์อย่างเป็นระบบ
นายแพทย์ณรงค์กล่าวว่า จากข้อมูลการเฝ้าระวังโรคจากมลพิษทางอากาศในระบบ HDC ระหว่างวันที่ 1-31 มกราคม 2566 พบว่า สัปดาห์นี้มีจํานวนผู้ป่วยด้วยโรคที่เกี่ยวข้องกับมลพิษทางอากาศจํานวน 376,165 ราย เพิ่มขึ้นจากสัปดาห์ที่ผ่านมา 163,491 ราย โดยกลุ่มโรคที่เจ็บป่วยสูงสุด ได้แก่ กลุ่มโรคทางเดินหายใจ พบ 165,879 ราย เพิ่มขึ้น 72,430 ราย กลุ่มโรคผิวหนังอักเสบ พบ 80,248 ราย เพิ่มขึ้น 31,571 ราย กลุ่มโรคตาอักเสบ พบ 70,206 ราย เพิ่มขึ้น 29,605 ราย โรคหลอดเลือดหัวใจและสมองอุดตันขาดเลือด พบ 54,434 ราย เพิ่มขึ้น 26,828 ราย
สําหรับข้อมูลพฤติกรรมการป้องกันตนเองจากการรับสัมผัส PM 2.5 ของประชาชนพบว่า ช่วงวันที่ 23-29 มกราคม 2566 ประชาชนมีพฤติกรรมการสวมหน้ากากป้องกันฝุ่น 76% ไม่เผาขยะ กระดาษ หรือจุดธูป 59.7% และปิดประตูระหว่างทํางาน 51.6% แนวโน้มเพิ่มขึ้นจากสัปดาห์ก่อนคือวันที่ 16-22 มกราคม 2566 แต่พฤติกรรมการงดออกกําลังกายกลางแจ้ง การลดระยะเวลาออกนอกบ้านและการตรวจเช็กคุณภาพอากาศก่อนออกนอกบ้านมีการปฏิบัติลดลงจากสัปดาห์ที่ผ่านมา ทั้งนี้ ขอย้ําให้ประชาชนตรวจสอบคุณภาพอากาศก่อนออกจากบ้าน หากค่าฝุ่นละอองอยู่ในระดับส่งผลกระทบต่อสุขภาพ ให้ลดหรืองดกิจกรรมกลางแจ้ง หรือสวมหน้ากากป้องกันฝุ่น โดยเฉพาะกลุ่มเสี่ยงที่อาจได้รับผลกระทบทางสุขภาพรุนแรงกว่าคนทั่วไป ส่วนประชาชนที่อยู่บริเวณพื้นที่มีผลกระทบต่อสุขภาพ (พื้นที่สีแดง) ควรหลีกเลี่ยงกิจกรรมกลางแจ้ง หรือใช้อุปกรณ์ป้องกันตนเองหากมีความจําเป็นต้องออกนอกบ้าน และหากมีอาการทางสุขภาพควรปรึกษาแพทย์
************************************************ 2 กุมภาพันธ์ 2566
รัฐบาลไทย-ข่าวทำเนียบรัฐบาล-บารมี รมว.เฮ้ง ยุติข้อพิพาทไทยคิคูวากับสหภาพแรงงานสำเร็จ
วันพฤหัสบดีที่ 2 กุมภาพันธ์ 2566
02/02/2566
บารมี รมว.เฮ้ง ยุติข้อพิพาทไทยคิคูวากับสหภาพแรงงานสําเร็จ
บารมี รมว.เฮ้ง ยุติข้อพิพาทไทยคิคูวากับสหภาพแรงงานสําเร็จ
รมว. สุชาติ รุกแก้ไขปัญหาข้อพิพาทแรงงานระหว่างบริษัท ไทยคิคูวา อินดัสทรีส์ จํากัด กับผู้แทนลูกจ้าง ผู้แทนสหภาพแรงงานชิ้นส่วนยานยนต์ไทย ชลบุรี สําเร็จ หลังยกหูเจรจากับทั้งสองฝ่าย พร้อมส่งทีมงานลงพื้นที่แก้ไขปัญหาอย่างต่อเนื่อง ภายใต้หลักสุจริตและแรงงานสัมพันธ์ที่ดี จนทั้งสองฝ่ายเห็นพ้องยุติข้อพิพาทและทําบันทึกข้อตกลงร่วมกัน เดินหน้าจับมือทํางานร่วมกันต่อไป
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีข้อพิพาทแรงงาน ระหว่างบริษัท ไทยคิคูวา อินดัสทรีส์ จํากัด กับสหภาพแรงงานชิ้นส่วนยานยนต์ไทย ชลบุรี ว่า ผมเล็งเห็นถึงความเดือดร้อนของพี่น้องผู้ใช้แรงงานทุกคน ไม่ได้นิ่งนอนใจ พร้อมให้ความช่วยเหลือพี่น้องเต็มที่ โดยหวังให้พี่น้องผู้ใช้แรงงานกินดีอยู่ดี ไม่ต้องมาทุกข์ใจกับปัญหาต่าง ๆ ซึ่งกรณีข้อพิพาทข้างต้น ผมได้เกาะติดสถานการณ์รับทราบปัญหาตลอด จึงสั่งการกรมสวัสดิการและคุ้มครองแรงงานให้ลงไปช่วยแก้ปัญหาพี่น้องผู้ใช้แรงงานตามที่ผมแนะนํามาอย่างต่อเนื่อง ตลอดระยะเวลาที่มีการไกล่เกลี่ยทุกครั้ง ผมได้พยายามคิดหาแนวทางแก้ไขปัญหากับทีมงานอย่างเต็มที่ ด้วยความตั้งใจที่อยากจะเห็นพี่น้องผู้ใช้แรงงานได้ตามที่ต้องการ ตั้งแต่เดือนธันวาคม 2565 จนมาถึงวันที่ 31 มกราคม 2566 รวมเจรจาไกล่เกลี่ย 23 ครั้ง ผมได้สั่งให้ทีมงานร่วมเจรจาระหว่างนายจ้างที่มีอํานาจตัดสินใจกับลูกจ้างภายใต้หลัก “แรงงานสัมพันธ์ที่ดี” กระทั่งสามารถหาแนวทางแก้ไขปัญหาร่วมกันจนเป็นที่ยุติของทั้งสองฝ่าย สามารถทําข้อตกลงเกี่ยวกับสภาพการจ้างร่วมกัน ผมรู้สึกยินดีเป็นอย่างยิ่งที่ได้เป็นส่วนหนึ่งในการเป็นสะพานเชื่อมความสัมพันธ์ ให้ทั้งสองฝ่ายผสานใจด้วยความเข้าอกเข้าใจ เพื่อจับมือเดินหน้าก้าวต่อไปอย่างราบรื่นและสัมฤทธิ์ผล
ด้าน นายนิยม สองแก้ว อธิบดี กสร. กล่าวเพิ่มเติมว่า เบื้องหลังความสําเร็จในครั้งนี้ มาจากบารมีท่านรัฐมนตรีว่าการกระทรวงแรงงานที่ท่านเป็น สส ชลบุรี ได้โทรศัพท์สายตรงทั้งสองฝ่าย ให้ร่วมกันหาแนวทางแก้ไขข้อพิพาทแรงงานที่ยืดเยื้อมานานร่วม2เดือนจนสําเร็จได้ ทําให้ทั้งสองฝ่ายเห็นพ้องต้องกันว่าจะยุติข้อพิพาทและทําบันทึกข้อตกลงร่วมกัน มีสาระสําคัญ ได้แก่ บริษัทฯ ตกลงจ่ายเงินโบนัสประจําปี 2565 - 2567,ปรับค่าจ้างประจําปี 2566 – 2568, ปรับเพิ่มค่าครองชีพ และปรับปรุงระเบียบว่าด้วยเงินกองทุนสํารองเลี้ยงชีพ (Provident Fund) โดยมีผลบังคับ ตั้งแต่วันที่ 23 ธันวาคม 2565 ถึงวันที่ 22 ธันวาคม 2568 และตามเงื่อนไขความตกลงของทั้งสองฝ่าย อย่างไรก็ตาม ผมขอเน้นย้ําให้นายจ้าง ลูกจ้างใช้การเจรจาร่วมกันด้วยเหตุผล โดยนายจ้างควรชี้แจงข้อเท็จจริงเพื่อทําความเข้าใจกับลูกจ้างอย่างตรงไปตรงมา โดยยึดหลักสุจริตใจ และขอให้ทั้งสองฝ่ายคํานึงถึงสิทธิ หน้าที่ภายใต้กรอบของกฎหมายและการอยู่ร่วมกันอย่างสันติสุขด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯยินดี ภาคการท่องเที่ยวไทยฟื้นตัว คาดปี 2566 นักท่องเที่ยวต่างประเทศแตะ 28 ล้านคน สร้างมูลค่าการท่องเที่ยวกว่า 1.44 ล้านล้านบาท
วันพฤหัสบดีที่ 2 กุมภาพันธ์ 2566
02/02/2566
โฆษกรัฐบาลเผย นายกฯยินดี ภาคการท่องเที่ยวไทยฟื้นตัว คาดปี 2566 นักท่องเที่ยวต่างประเทศแตะ 28 ล้านคน สร้างมูลค่าการท่องเที่ยวกว่า 1.44 ล้านล้านบาท
คาดว่าการท่องเที่ยวไทยเติบโตในอัตราเร่งกว่า 2.25 ล้านล้านบาท
วันนี้ (วันที่ 2 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบแนวโน้มการฟื้นตัวของภาคการท่องเที่ยวในประเทศไทยในปี 2566 จากจํานวนนักท่องเที่ยวที่เพิ่มขึ้น ทั้งจากจํานวนนักท่องเที่ยวไทยเอง และ นักท่องเที่ยวต่างชาติ ซึ่งได้สั่งการให้หน่วยงานที่เกี่ยวข้องประเมินสถานการณ์อย่างต่อเนื่อง
โฆษกประจําสํานักนายกรัฐมนตรี กล่าวว่า จากสถิติของนักท่องเที่ยวต่างชาติ ที่เข้ามาเยือนในประเทศไทย ช่วงเดือนธันวาคม 2565 มีจํานวนมากถึง 2,241,195 คน โดยอันดับ 1 เป็นนักท่องเที่ยวจาก มาเลเซีย จํานวน 398,295 คน โดยจุดมุ่งหมายที่ได้รับความนิยม ได้แก่ กรุงเทพมหานคร เชียงใหม่ ชลบุรี สงขลา และ ภูเก็ต โดยเฉพาะ ภูเก็ต ที่บรรยากาศการท่องเที่ยวคึกคัก ทั้งในส่วนของย่านเมือง ทะเล หรือ แหล่งท่องเที่ยวทางธรรมชาติ
การกลับมาของนักท่องเที่ยวต่างชาติในปี 2566 ช่วยทําให้สถานการณ์การท่องเที่ยวคึกคัก โดยศูนย์วิเคราะห์เศรษฐกิจ ทีทีบี หรือ ttb analytics ประเมินการเริ่มกลับมาของนักท่องเที่ยวต่างชาติในปี 2566 ช่วยเพิ่มความคึกคักให้กับภูมิภาคปลายทางของนักท่องเที่ยวต่างชาติในพื้นที่ กทม.และปริมณฑล ภาคใต้ และภาคตะวันออก ฟื้นตัวในเชิงปริมาณที่ 80%, 84%, และ 104% ตามลําดับ และคาดว่า ในปี 2566 จะมีนักท่องเที่ยวต่างชาติมาเยือนประเทศไทย เป็นจํานวนถึง 28 ล้านคน สร้างมูลค่าการท่องเที่ยวกว่า 1.44 ล้านล้านบาท โดยมีปัจจัยหนุน จากกลุ่มนักท่องเที่ยว ได้แก่ กลุ่มตะวันออกกลาง กลุ่มนักท่องเที่ยวจากอินเดีย และกลุ่มนักท่องเที่ยวที่มีระยะพักแรมนาน หรือ expat เช่น กลุ่มยุโรป และสหรัฐอเมริกา ซึ่งในปีนี้คาดว่า มูลค่าการท่องเที่ยวไทยเติบโตในอัตราเร่ง 2.25 ล้านล้านบาท
“นายกรัฐมนตรีเชื่อมั่นในศักยภาพด้านการท่องเที่ยว รวมทั้งเอกลักษณ์ เสน่ห์ของไทย ที่จูงใจนักท่องเที่ยวทั้งใน และต่างประเทศได้ไม่ยาก รวมทั้งเชื่อมั่นในโครงสร้างระบบเศรษฐกิจของไทยที่สนับสนุนให้เกิดเงินหมุนเวียนในระบบเศรษฐกิจ ส่งเสริมการสร้างงาน สร้างอาชีพ สร้างรายได้ให้กับคนในทุกพื้นที่ ทั้งนี้ นายกรัฐมนตรีขอบคุณทุกหน่วยงานที่เกี่ยวข้อง และขอให้ทุกภาคส่วนร่วมกัน เสริมสร้างภาพลักษณ์และ ชื่อเสียงด้านการท่องเที่ยวให้กับประเทศ โดยได้สั่งการให้ทุกหน่วยงานปฏิบัติตามกฎระเบียบของประเทศที่ถูกต้อง เหมาะสม” นายอนุชาฯ กล่าว
รัฐบาลไทย-ข่าวทำเนียบรัฐบาล-​โอกาสทองแรงงานไทย รมว.สุชาติ เจรจาสมาคมนายจ้างฮ่องกงสำเร็จ
วันพฤหัสบดีที่ 2 กุมภาพันธ์ 2566
02/02/2566
​โอกาสทองแรงงานไทย รมว.สุชาติ เจรจาสมาคมนายจ้างฮ่องกงสําเร็จ
​โอกาสทองแรงงานไทย รมว.สุชาติ เจรจาสมาคมนายจ้างฮ่องกงสําเร็จ
วันที่ 2 กุมภาพันธ์ 2566 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน นายจาตุรนต์ ไชยะคํา กงสุลใหญ่ ณ เมืองฮ่องกง และผู้บริหารระดับสูงกระทรวงแรงงาน ร่วมประชุมหารือกับ คุณอัลกิ้น - เช้ง ไหว่ ก๊อง ประธานสภาองค์การนายจ้างฮ่องกง และคณะ เพื่อหารือประเด็นการจัดส่งแรงงานไทยไปทํางานในฮ่องกง รวมทั้งการเชิญชวนให้นักธุรกิจฮ่องกงได้ไปลงทุนในประเทศไทย ณ Sun Hung Kai Center เมืองฮ่องกง
นายสุชาติ กล่าวว่า ในวันนี้ผม พร้อมด้วยท่านกงสุลใหญ่ ณ เมืองฮ่องกง และผู้บริหารกระทรวงแรงงาน ได้เข้าพบ สภานายจ้างฮ่องกง เพื่อเจรจาหารือสําหรับประเด็นการจัดส่งแรงงานไทยไปทํางานในฮ่องกงนั้น ซึ่งจากการหารือ พบว่า ฮ่องกงขาดแคลนแรงงานหลายสาขาอาชีพ อาทิ ผู้ดูแลผู้สูงอายุ ก่อสร้าง ช่างเชื่อม รปภ.พนักงานออฟฟิช พนักงานสายการบิน เป็นต้น ซึ่งในส่วนของผู้ดูแลผู้สูงอายุต้องการประมาณ 3,000 คน ซึ่งจะต้องมีทักษะในเรื่องการบริบาลผู้สูงอายุ และสามารถพูดภาษาจีนแต้จิ๋วหรือกวางตุ้งได้ สําหรับอัตราเงินเดือนอยู่ที่ประมาณ 52,000 บาท ก่อสร้างต้องการประมาณ 170,000 คน เงินเดือนประมาณ 80,000 บาท รปภ.ต้องการประมาณ 30,000 คนเงินเดือนประมาณ 50,000 บาท
นายสุชาติ กล่าวต่อว่า กระทรวงแรงงาน โดยกรมพัฒนาฝีมือแรงงานมีศูนย์ฝึกอยู่ทั่วประเทศซึ่งมีความพร้อมอยู่แล้วในการฝึกอบรมทักษะฝีมือ up skill /re skill และทักษะด้านภาษาเพิ่มเติมให้ ตลอดจนทดสอบมาตรฐานฝีมือในสาขาต่างๆ ตามความต้องการของนายจ้าง ในส่วนของผู้ดูแลผู้สูงอายุสามารถจัดส่งได้ทันที ซึ่งหลังจากการหารือในครั้งนี้กระทรวงแรงงานจะเชิญสมาคมนายจ้างของฮ่องกงไปเยี่ยมชมกระบวนการฝึกที่ประเทศไทยด้วย ส่วนประเด็นการเชิญชวนให้นักธุรกิจฮ่องกงได้ไปลงทุนในประเทศไทยนั้น กระทรวงแรงงานยินดีที่จะรับเป็นเจ้าภาพในการประสานความร่วมมืออย่างใกล้ชิดเพื่อสนับสนุนให้ภาคเอกชนฮ่องกงได้พบกับ BOI เพื่ออํานวยความสะดวกในการเข้ามาลงทุนธุรกิจในประเทศไทย ซึ่งจะเป็นโอกาสอันดีในการขับเคลื่อนเศรษฐกิจของทั้งสองประเทศต่อไปด้วย
ด้าน คุณอัลกิ้น - เช้ง ไหว่ ก๊อง ประธานสภาองค์การนายจ้างฮ่องกง กล่าวว่า ขอชื่นชมแรงงานไทยเป็นแรงงานที่มีคุณภาพ ขยันทํางาน อดทน เรียนรู้งานได้รวดเร็ว ที่สําคัญมีทักษะและความสามารถที่หลากหลาย โดยเฉพาะช่างเชื่อมไทยเป็นช่างที่มีทักษะฝีมือการทํางานขั้นสูง ซึ่งเป็นที่ไว้วางใจและพึงพอใจของนายจ้างฮ่องกง รวมทั้งแรงงานภาคบริการ อย่างพนักงานนวด สปาไทย ซึ่งถือเป็นเอกลักษณ์และเสน่ห์ของคนไทยที่มีทักษะฝีมือยอดเยี่ยมและการให้บริการเป็นที่ประทับใจทุกครั้งที่ได้ไปเยือนประเทศไทย จากการหารือในวันนี้ประเด็นความต้องการแรงงานไทยนั้น ทางสมาคมจะได้ประสานในรายละเอียดกับกระทรวงแรงงานอย่างใกล้ชิดต่อไป
+++++++++++++++++++
กองเผยแพร่และประชาสัมพันธ์
2 กุมภาพันธ์ 2566
รัฐบาลไทย-ข่าวทำเนียบรัฐบาล-"ธนกร" ลุย เชียงราย นายกฯ สั่งการเดินหน้า เดินเครื่องเศรษฐกิจ-ท่องเที่ยวชุมชนเต็มที่ ชูจุดขายวัฒนธรรมล้านนา ปัดลงพื้นที่หาเสียง ยึดกติกาเป็นหลัก ชี้กระแสนายกฯ กำลังมาแรง
วันพฤหัสบดีที่ 2 กุมภาพันธ์ 2566
02/02/2566
"ธนกร" ลุย เชียงราย นายกฯ สั่งการเดินหน้า เดินเครื่องเศรษฐกิจ-ท่องเที่ยวชุมชนเต็มที่ ชูจุดขายวัฒนธรรมล้านนา ปัดลงพื้นที่หาเสียง ยึดกติกาเป็นหลัก ชี้กระแสนายกฯ กําลังมาแรง
"ธนกร" ลุย เชียงราย นายกฯ สั่งการเดินหน้า เดินเครื่องเศรษฐกิจ-ท่องเที่ยวชุมชนเต็มที่ ชูจุดขายวัฒนธรรมล้านนา ปัดลงพื้นที่หาเสียง ยึดกติกาเป็นหลัก ชี้กระแสนายกฯ กําลังมาแรง
วันนี้ (2 กุมภาพันธ์ 2566) นายธนกร วังบุญคงชนะ รัฐมนตรีประจําสํานักนายกรัฐมนตรี ลงพื้นที่ ณ จังหวัดเชียงราย ตามบัญชาของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการให้เกิดการขับเคลื่อนทางเศรษฐกิจและการท่องเที่ยวชุมชน ตลอดจนขับเคลื่อนโมเดล BCG อันเป็นแนวทางที่รัฐบาลได้วางไว้
เวลาประมาณ 13.00 น. นายธนกร ได้ตรวจเยี่ยมโครงการตามนโยบายภาครัฐที่ประสบความสําเร็จ อันได้แก่ ชุมชน บ้านเมืองรวง ต.แม่กรณ์ อ.เมืองเชียงราย จ.เชียงราย ซึ่งเป็นชุมชนที่ประสบความสําเร็จ ได้รับรางวัลระดับประเทศ 2 ปีซ้อน “ชุมชนท่องเที่ยวต้นแบบ เที่ยวชุมชน ยลวิถี” โดยมีกลุ่มผู้นําชุมชน รายงานข้อมูลสถานการณ์ตลอดจน ร่วมกันถอดบทเรียนความสําเร็จ ต่อจากนั้น ได้ไปเยี่ยมชม บ้านสับปะรดสีซึ่งเป็นหนึ่งในต้นแบบการใช้ธรรมชาติบําบัดและสร้างเศรษฐกิจชุมชน และ ร้านอาข่า มิโน ซึ่งเป็นร้านกาแฟกลุ่มชาติพันธุ์ที่สร้างรายได้และอาชีพให้กับชุมชน โดย นายธนกร กล่าวว่า นายกฯ ฝากความคิดถึงมายังทุกคน และ ชื่นชมการจัดการของชุมชนบ้านเมืองรวงที่พัฒนาและเป็นต้นแบบที่ดี และอยากเห็นการขยายผลเช่นนี้ไปยังชุมชนอื่นๆ ทั้งนี้ตนก็พร้อมนําเอาข้อเสนอต่างๆในวันนี้ไปประสานต่อเพื่อพัฒนาให้บ้านเมืองรวงเติบโตมากยิ่งขึ้น
ต่อมาในเวลา 15.00 น. นายธนกร เดินทางไปยัง ศูนย์วัฒนธรรมล้านนาและชาติพันธุ์เชียงราย เพื่อร่วมกิจกรรม สื่อสารสร้างสรรค์ รัฐ-ประชาชน โดย NBT North รวมใจ คนไทยไม่ทิ้งกัน ซึ่งเป็นกิจกรรมรับฟังเสียงสะท้อนจากภาคประชาชนสู่ภาครัฐ โดยได้มีการพูดคุยในหลายๆประเด็น อาทิ เศรษฐกิจและการท่องเที่ยว ปัญหา PM 2.5 หมอกควันไฟป่าในพื้นที่ การพัฒนาโครงสร้างพื้นฐาน และ การดูแลด้านสาธารณสุข โดย นายธนกร กล่าวว่า เชียงรายมีความโดดเด่นด้านวัฒนธรรมล้านนา และชุมชนมีศักยภาพซึ่งมีความพร้อมในการรองรับการท่องเที่ยว ซึ่งรัฐบาลวางแผนโครงสร้างพื้นฐานรองรับไว้แล้ว
นอกจากนี้ นายธนกร ยังได้ตอบคําถามสื่อมวลชนในประเด็นการลงพื้นที่ในช่วงนี้หาเสียงหรือไม่ว่า ไม่ได้หาเสียงมาตรวจราชการตามปกติเพื่อรับฟังปัญหาของพี่น้องประชาชนโดยนายกฯเน้นทําตามกติกาที่กกต.กําหนดไม่ทําผิดกฏหมายเลือกตั้ง และนายกฯ เน้นย้ําเสมอต้องไม่เอาเปรียบใคร ท้ังนี้ในส่วนการลงพื้นที่ทํากิจกรรมทางการเมืองที่ผ่านมา กระแสนายกฯ ดีมากๆ ส่วนการลงพื้นที่วันนี้ เป็นส่วนหนึ่งของการทํางาน ซึ่งคือการรับฟังและทําให้ยิ่งเกิดความใว้วางใจจากประชาชนมากยิ่งขึ้น และเป็นการติดตามการทํางานของรัฐ" นายธนกร กล่าว
รัฐบาลไทย-ข่าวทำเนียบรัฐบาล-​นายกฯ เตรียมลงพื้นที่ตรวจราชการ จ.สมุทรสงคราม ศุกร์ 3 ก.พ.นี้ ติดตามความคืบหน้าการดำเนินงานแนวทางการพัฒนาโครงข่ายระบบรถไฟเชื่อมต่อสมุทรสงคราม
วันพฤหัสบดีที่ 2 กุมภาพันธ์ 2566
02/02/2566
​นายกฯ เตรียมลงพื้นที่ตรวจราชการ จ.สมุทรสงคราม ศุกร์ 3 ก.พ.นี้ ติดตามความคืบหน้าการดําเนินงานแนวทางการพัฒนาโครงข่ายระบบรถไฟเชื่อมต่อสมุทรสงคราม
​นายกฯ เตรียมลงพื้นที่ตรวจราชการ จ.สมุทรสงคราม ศุกร์ 3 ก.พ.นี้ ติดตามความคืบหน้าการดําเนินงานแนวทางการพัฒนาโครงข่ายระบบรถไฟเชื่อมต่อสมุทรสงคราม ช่วงมหาชัย-ปากท่อ หารือแนวทางการส่งเสริมเศรษฐกิจสร้างมูลค่า ยกระดับรายได้ชาวสมุทรสงคราม
วันที่ 2 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจราชการ ณ จังหวัดสมุทรสงคราม ในวันศุกร์ที่ 3 กุมภาพันธ์ 2566 เพื่อติดตามความคืบหน้าการดําเนินงานตามนโยบายรัฐบาล และพบปะประชาชน โดยมีกําหนดการ ดังนี้
เวลาประมาณ 10.00 น. นายกรัฐมนตรีออกเดินทางจากสนามเฮลิคอปเตอร์ พล.ม. 2 รอ. เขตพญาไท กรุงเทพฯ ไปยังสนามกีฬาจังหวัดสมุทรสงคราม ต.แม่กลอง อ.เมืองสมุทรสงคราม จ.สมุทรสงคราม โดยเฮลิคอปเตอร์ แล้วนายกรัฐมนตรีจะออกเดินทางจากสนามกีฬาจังหวัดสมุทรสงคราม ไปยังสถานีรถไฟลาดใหญ่ ต.ลาดใหญ่ อ.เมืองสมุทรสงคราม จ.สมุทรสงคราม เพื่อเดินทางด้วยรถไฟขบวนที่ 4383 (สถานีรถไฟลาดใหญ่ - สถานีรถไฟแม่กลอง) ไปยังสถานีรถไฟแม่กลอง เพื่อตรวจติดตามแนวทางการพัฒนาเศรษฐกิจฐานรากและการพัฒนาชุมชนอย่างยั่งยืน โดยเมื่อเดินทางถึงสถานีรถไฟแม่กลอง นายกรัฐมนตรีจะรับฟังรายงานสรุปเกี่ยวกับแนวทางการพัฒนาโครงข่ายระบบรถไฟเชื่อมต่อสมุทรสงคราม และรับฟังรายงานสรุปเกี่ยวกับโครงการก่อสร้างระบบระบายน้ําหลัก และระบบป้องกันน้ําท่วม ชุมชนเมืองสมุทรสงคราม อําเภอเมืองสมุทรสงคราม ระยะที่ 1 พร้อมตรวจเยี่ยมวิถีเศรษฐกิจชุมชนสถานีรถไฟแม่กลอง ต่อจากนั้น นายกรัฐมนตรีและคณะจะเดินไปยังวัดเพชรสมุทรวรวิหาร เพื่อสักการะหลวงพ่อบ้านแหลม และนมัสการพระสมุทรวชิรโสภณ ที่ปรึกษาเจ้าคณะจังหวัดสมุทรสงคราม และเจ้าอาวาสวัดเพชรสมุทรวรวิหาร ณ พระอุโบสถวัดเพชรสมุทรวิหาร
จากนั้นในช่วงบ่าย เวลาประมาณ 13.15 น. นายกรัฐมนตรีจะพบปะกับประชาชนเพื่อหารือแนวทางการส่งเสริมเศรษฐกิจสร้างมูลค่าและการยกระดับรายได้ของประชาชนชาวสมุทรสงคราม ณ วิทยาลัยเทคนิคสมุทรสงคราม ต.ลาดใหญ่ อ.เมืองสมุทรสงคราม ก่อนจะเดินทางกลับ โดยนายกรัฐมนตรีจะเดินทางกลับถึงสนามบินเฮลิคอปเตอร์ พล.ม. 2 รอ. เขตพญาไท กรุงเทพฯ ในเวลาประมาณ 15.30 น. ทั้งนี้ กําหนดการอาจมีการเปลี่ยนแปลงตามความเหมาะสม
รัฐบาลไทย-ข่าวทำเนียบรัฐบาล-รองปลัด ประชุมคณะกรรมการพาณิชย์อิเล็กทรอนิกส์ ครั้งที่ 1 ประจำปีงบประมาณ 2566
วันพฤหัสบดีที่ 2 กุมภาพันธ์ 2566
รองปลัด ประชุมคณะกรรมการพาณิชย์อิเล็กทรอนิกส์ ครั้งที่ 1 ประจําปีงบประมาณ 2566
รองปลัด ประชุมคณะกรรมการพาณิชย์อิเล็กทรอนิกส์ ครั้งที่ 1 ประจําปีงบประมาณ 2566
วันนี้ (2 ก.พ.66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมการประชุมคณะกรรมการพาณิชย์อิเล็กทรอนิกส์ ครั้งที่ 1 ประจําปีงบประมาณ 2566 ผ่านระบบการประชุมทางไกล (Zoom) เพื่อรายงานผลการดําเนินงานตามแผนปฏิบัติการด้านการพัฒนาพาณิชย์อิเล็กทรอนิกส์ ระยะที่ 1 (พ.ศ. 2564 – 2565) และความคืบหน้าการนําเสนอ (ร่าง) แผนปฏิบัติการด้านการพัฒนาพาณิชย์อิเล็กทรอนิกส์ ระยะที่ 2 (พ.ศ.2566 – 2570)
_____________________
รัฐบาลไทย-ข่าวทำเนียบรัฐบาล-​PM to take field visit to Samut Songkhram province on Feb 3
วันพฤหัสบดีที่ 2 กุมภาพันธ์ 2566
​PM to take field visit to Samut Songkhram province on Feb 3
​PM to take field visit to Samut Songkhram province on Feb 3
February 2, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha is scheduled to take a field visit to Samut Songkhram province on February 3, 2023 to follow up on the progress of various operations, implemented under the Government’s policies. His schedule is as follows:
The Prime Minister will leave Bangkok at around 10.00 hrs by a helicopter to arrive at Samut Songkhram Stadium in Muang district. He will, then, travel by train no. 4383 from Lat Yai station to Mae Klong station to observe implementations on grassroots economic development and sustainable community development. Upon arrival at the Mae Klong station, the Prime Minister will listen to the briefing on the development of Samut Songkhram Rail Link Network, and construction progress of the main drainage system and urban flood prevention system (Phase 1). He will, then, observe economic way of life of Mae Klong Station community, and pay respect to Samut Songkhram’s important monks.
Later at around 1315hrs, the Prime Minister will meet with local people at Samut Songkhram Technical College to discuss ways to promote value economy and increase income of the people of Samut Songkhram. He will return to Bangkok at around 1530hrs.
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชม นักสนุกเกอร์หญิงไทยที่ได้ร่วมแข่งรายการ รายการ 2023 Asia-Pacific Women's Championship ชื่นชม “มิงค์ สระบุรี”
วันพฤหัสบดีที่ 2 กุมภาพันธ์ 2566
02/02/2566
​โฆษกรัฐบาลเผย นายกฯ ชื่นชม นักสนุกเกอร์หญิงไทยที่ได้ร่วมแข่งรายการ รายการ 2023 Asia-Pacific Women's Championship ชื่นชม “มิงค์ สระบุรี”
สร้างประวัติศาสตร์ขึ้นเป็นนักสนุกเกอร์หญิงมือ 1 ของโลก
วันนี้ (2 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานนักสนุกเกอร์หญิงชาวไทย “มิงค์ สระบุรี” ณัชชารัตน์ วงศ์หฤทัย วัย 23 ปี ในการแข่งขันสนุกเกอร์หญิงรายการ 2023 Asia-Pacific Women's Championship ที่นครซิดนีย์ ประเทศออสเตรเลีย เมื่อวันที่ 1 กุมภาพันธ์ 2566
โฆษกประจําสํานักนายกรัฐมนตรี เปิดเผยว่า ผลการแข่งขันสนุกเกอร์หญิงรายการ 2023 Asia-Pacific Women's Championship ที่ผ่านมา “มิงค์ สระบุรี” ณัชชารัตน์ วงศ์หฤทัย นักสนุกเกอร์หญิงชาวไทย ทําผลงานได้อย่างดี เอาชนะคู่แข่ง 3 นัดรวดในรอบแบ่งกลุ่ม ผ่านเข้ารอบ 8 คนสุดท้ายไปพบกับนักสนุกเกอร์หญิงไทยด้วยกัน นั่นคือ “พลอย ขอนแก่น” พลอยชมพู เหล่าเกียรติพงษ์ ทั้งนี้ จากผลงานเข้ารอบ 8 คนสุดท้าย ส่งผลให้ “มิงค์ สระบุรี” ขยับจากมือ 2 แซงหน้า รีแอน อีแวนส์ (Reanne Evans) นักสนุกเกอร์หญิงชาวอังกฤษ ขึ้นไปครองบัลลังก์นักสนุกเกอร์หญิงมือ 1 ของโลกเป็นที่แน่นอนแล้ว พร้อมทั้งสร้างประวัติศาสตร์เป็นนักสนุกเกอร์ไทยคนแรกที่สามารถขึ้นไปครองมือ 1 ของโลกได้สําเร็จ
“นายกรัฐมนตรีชื่นชมและยินดีกับความสําเร็จของนักกีฬา และความสามารถของนักกีฬาสนุกเกอร์หญิงไทยที่ร่วมแข่งทุกคน นักกีฬาไทยมีศักยภาพจนคว้าชัยชนะและได้รับจัดอันดับในโลก เป็นที่น่าภาคภูมิใจ ถือเป็นเครื่องสะท้อนถึงความตั้งใจฝึกซ้อม ฝึกฝน ของนักกีฬา พร้อมทั้งสามารถสร้างชื่อเสียงและประวัติศาสตร์ให้กับวงการกีฬาไทย ทั้งนี้ นายกฯชื่นชมและขอบคุณไปถึงทีมงานผู้ฝึกสอน และเป็นผู้ที่อยู่เบื้องหลังความสําเร็จของนักกีฬา รวมทั้งเชิญชวนคนไทยให้กําลังใจแก่นักกีฬาในการแข่งขันครั้งต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมบัญชีกลางอัปเดตบัตรสวัสดิการแห่งรัฐ เดือน ก.พ. 66 จ่ายอะไรบ้าง
วันพฤหัสบดีที่ 2 กุมภาพันธ์ 2566
02/02/2566
กรมบัญชีกลางอัปเดตบัตรสวัสดิการแห่งรัฐ เดือน ก.พ. 66 จ่ายอะไรบ้าง
กรมบัญชีกลางได้เบิกจ่ายและโอนเงินให้แก่หน่วยงานและร้านค้าที่รับชําระค่าสินค้าและบริการผ่านบัตรสวัสดิการแห่งรัฐ ประจําเดือนกุมภาพันธ์ 2566
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้เบิกจ่ายและโอนเงินให้แก่หน่วยงานและร้านค้าที่รับชําระค่าสินค้าและบริการผ่านบัตรสวัสดิการแห่งรัฐ ประจําเดือนกุมภาพันธ์ 2566 ดังนี้
ทุกวันที่ 1 ของเดือน (ไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 200/300 บาทต่อเดือน
- ส่วนลดค่าซื้อก๊าซหุงต้ม 100 บาทต่อ 3 เดือน (ม.ค. - มี.ค. 66)
- ค่าใช้จ่ายในการเดินทาง ประกอบด้วย
* ค่าโดยสารรถ บขส. 500 บาทต่อเดือน
* ค่าโดยสารรถไฟ 500 บาทต่อเดือน
* ค่าโดยสารรถ ขสมก./รถไฟฟ้า (MRT/BTS/ARL) 500 บาทต่อเดือน (สําหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 18 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินชดเชยค่าไฟฟ้า ไม่เกิน 315 บาทต่อครัวเรือนต่อเดือน (สําหรับผู้ถือบัตรสวัสดิการแห่งรัฐที่ได้ลงทะเบียนกับ กฟน. กฟภ. และกิจการไฟฟ้าสวัสดิการสัมปทานกองทัพเรือ ที่ใช้ไฟฟ้าไม่เกิน 315 บาทต่อเดือน)
- เงินชดเชยตามจํานวนเงินที่ชําระค่าน้ําประปา ไม่เกิน 100 บาทต่อครัวเรือนต่อเดือน (สําหรับผู้ถือบัตรสวัสดิการแห่งรัฐ ที่ได้ลงทะเบียนกับ กปน. กปภ. ที่ใช้น้ําประปาไม่เกิน 315 บาทต่อเดือน จะได้รับเงินคืนค่าน้ําประปาไม่เกิน 100 บาท (ที่ได้ชําระเงินแล้ว) ส่วนที่เกินจาก 100 บาท ผู้ถือบัตรฯ เป็นผู้ชําระเอง)
ทุกวันที่ 22 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน (สําหรับผู้ถือบัตรสวัสดิการแห่งรัฐ ที่มีบัตรประจําตัวคนพิการและได้รับเงินเบี้ยความพิการ)
สําหรับเดือนมกราคม 2566 กรมบัญชีกลางขอรายงานผลการจ่ายเงินให้แก่หน่วยงาน/ร้านค้าที่รับชําระเงินด้วยบัตรสวัสดิการแห่งรัฐ และการโอนเงินเข้ากระเป๋าเงินอิเล็กทรอนิกส์ (e-Money) ตั้งแต่วันที่ 1-31 มกราคม 2566 ดังนี้
สวัสดิการที่ให้เป็นวงเงินในบัตรสวัสดิการแห่งรัฐ จํานวนเงิน (ลบ.)
1 วงเงินค่าซื้อสินค้าอุปโภคบริโภค ประกอบด้วย
- การให้ความช่วยเหลือผ่านบัตรสวัสดิการแห่งรัฐ (200/300 บาทต่อคนต่อเดือน)
- มาตรการช่วยเหลือเงินพิเศษแก่ผู้มีบัตรสวัสดิการแห่งรัฐ เฉพาะเดือนมกราคม 2566 (200 บาทต่อคนต่อเดือน) 6,130.01
3,542.76
2,587.25
2 วงเงินส่วนลดค่าซื้อก๊าซหุงต้ม 195.66
3 วงเงินค่าโดยสารรถเมล์และรถไฟฟ้า 23.01
4 วงเงินค่าโดยสารรถบริษัทขนส่ง จํากัด  6.85
5 วงเงินค่าโดยสารรถไฟ  16.16
รวมจํานวนเงิน (1) 6,371.69
สวัสดิการที่ให้ผ่านกระเป๋าเงินอิเล็กทรอนิกส์ในบัตรสวัสดิการแห่งรัฐ (e-Money) จํานวนเงิน (ลบ.)
1 มาตรการบรรเทาภาระค่าไฟฟ้า  180.07
2 มาตรการบรรเทาภาระค่าน้ําประปา  17.64
3 มาตรการเงินเพิ่มเบี้ยความพิการ ตามมติคณะรัฐมนตรีเมื่อวันที่ 28 มกราคม 2563  215.59
รวมจํานวนเงิน (2) 413.31
รวมจํานวนเงินทั้งสิ้น (1) + (2) 6,785.00
“สําหรับผู้ที่มีบัตรสวัสดิการแห่งรัฐ ยังสามารถใช้บัตรฯ ต่อไปได้ตามปกติ จนกว่ากระทรวงการคลังจะประกาศให้เริ่มใช้บัตรประชาชนแทน ทั้งนี้ สามารถสอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 หรือ Call Center กรมบัญชีกลาง 0 2270 6400 ในวัน เวลาราชการ" โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงคมนาคม ให้สมาคมผู้ขับขี่รถจักรยานยนต์ไฟฟ้ารับจ้างสาธารณะและสมาคมผู้ขับขี่รถจักรยานยนต์รับจ้างแห่งประเทศไทย เข้าพบ เพื่อร่วมหารือถึงปัญหาความเดือดร้อน
วันพฤหัสบดีที่ 2 กุมภาพันธ์ 2566
เลขานุการรัฐมนตรีว่าการกระทรวงคมนาคม ให้สมาคมผู้ขับขี่รถจักรยานยนต์ไฟฟ้ารับจ้างสาธารณะและสมาคมผู้ขับขี่รถจักรยานยนต์รับจ้างแห่งประเทศไทย เข้าพบ เพื่อร่วมหารือถึงปัญหาความเดือดร้อน
...
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะและสมาคมผู้ขับขี่รถจักรยานยนต์รับจ้างแห่งประเทศไทย เข้าพบ เพื่อร่วมหารือถึงความคืบหน้าการแก้ไขปัญหาความเดือดร้อนในการให้บริการรถจักรยานยนต์สาธารณะ
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน ให้นายสันติ ปฏิภาณรัตน์ นายกสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ และผู้แทนสมาคมผู้ขับขี่รถจักรยานยนต์รับจ้างแห่งประเทศไทย เข้าพบ เพื่อร่วมหารือถึงความคืบหน้าการแก้ไขปัญหาความเดือดร้อนของในการให้บริการรถจักรยานยนต์สาธารณะ โดยมี นายเสกสม อัครพันธุ์ รองอธิบดีกรมการขนส่งทางบก ผู้แทนบริษัท แกร็บแท็กซี่ (ประเทศไทย) จํากัด หน่วยงานและเจ้าหน้าที่ที่เกี่ยวข้องเข้าร่วม ในวันที่ 2 กุมภาพันธ์ 2566 ณ ห้องประชุม 1กระทรวงคมนาคม
เลขานุการรัฐมนตรีว่าการกระทรวงคมนาคม กล่าวว่า ภายใต้การกํากับดูแลของ นายศักดิ์สยาม ชิดชอบ รัฐมนตรีว่าการกระทรวงคมนาคม ให้ความสําคัญและเร่งรัดแก้ไขปัญหาความเดือดร้อนของอาชีพผู้ให้บริการรถจักรยานยนต์สาธารณะ ในประเด็นต่าง ๆ เช่น การเปิดขึ้นทะเบียนเพิ่มสมาชิกผู้ขับรถจักรยานยนต์สาธารณะรายใหม่ในวินเดิม การกําหนดรูปแบบเสื้อหรือสัญลักษณ์ของผู้ให้บริการเรียกรถจักรยานยนต์รับจ้างผ่านแอปพลิเคชัน และปัญหาวินเถื่อน ซึ่งกระทรวงคมนาคม มิได้นิ่งนอนใจในปัญหาต่าง ๆ จึงได้สั่งการให้กรมการขนส่งทางบก เป็นตัวกลางในการนําข้อหารือทุกประเด็นปัญหาไปร่วมพิจารณากับทุกฝ่ายที่เกี่ยวข้อง เพื่อกําหนดแนวทางที่เหมาะสมที่สุด โดยให้เร่งรัดดําเนินการโดยด่วนและรายงานผลการดําเนินงานมายังกระทรวงคมนาคม และที่สําคัญต้องสร้างความมั่นใจให้ผู้ประกอบอาชีพขับรถจักรยานยนต์สาธารณะให้สามารถประกอบอาชีพร่วมกันได้ มีการให้บริการถูกต้องตามกฎหมาย เป็นธรรมกับทุกฝ่าย และประชาชนได้รับประโยชน์สูงสุด
รัฐบาลไทย-ข่าวทำเนียบรัฐบาล-วันทหารผ่านศึก คือ วันอะไร ❓
วันพฤหัสบดีที่ 2 กุมภาพันธ์ 2566
วันทหารผ่านศึก คือ วันอะไร ❓
#สํานักงานปลัดกระทรวงกลาโหม #กระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #องค์การสงเคราะห์ทหารผ่านศึก #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-รมว.สุชาติ มอบเลขาฯสุเทพ เร่งจัดทำระบบฐานข้อมูลขับเคลื่อนแผนพัฒนากำลังคน
วันพฤหัสบดีที่ 2 กุมภาพันธ์ 2566
รมว.สุชาติ มอบเลขาฯสุเทพ เร่งจัดทําระบบฐานข้อมูลขับเคลื่อนแผนพัฒนากําลังคน
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เปิดสัมมนาขับเคลื่อนแผนพัฒนากําลังคนระดับจังหวัด ด้วยเทคโนโลยีระบบฐานข้อมูลการพัฒนากําลังคน  เป้าหมายปี 2566 – 2570  พัฒนากําลังคนกว่า 10 ล้านคน
รัฐบาลไทย-ข่าวทำเนียบรัฐบาล-กรมทางหลวงชนบท ส่งเสริมเศรษฐกิจการขนส่ง พืชผลทางการเกษตร เพิ่มประสิทธิภาพการเดินทาง ระหว่างอำเภอและจังหวัด
วันพฤหัสบดีที่ 2 กุมภาพันธ์ 2566
กรมทางหลวงชนบท ส่งเสริมเศรษฐกิจการขนส่ง พืชผลทางการเกษตร เพิ่มประสิทธิภาพการเดินทาง ระหว่างอําเภอและจังหวัด
ตามนโยบายของรัฐมนตรีว่าการกระทรวงคมนาคม ซ่อมบํารุงผิวจราจร พร้อมขยายไหล่ทางถนนสาย สร.3011 จังหวัดสุรินทร์ คาดแล้วเสร็จในเดือนพฤษภาคม 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการบํารุงถนนทางหลวงชนบทสาย สร.3011 แยก ทล.226 - บ้านกังแอน อําเภอเมืองและปราสาท จังหวัดสุรินทร์ ซึ่งปัจจุบันโครงการมีความคืบหน้าไปแล้วกว่า 67% ขณะนี้อยู่ระหว่างการดําเนินงานขยายไหล่ทางและงานปูผิวจราจรลาดยาง คาดว่าจะแล้วเสร็จสมบูรณ์ในเดือนพฤษภาคม 2566
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในเรื่องการยกระดับมาตรฐานทาง เพิ่มศักยภาพการคมนาคมขนส่งระหว่างอําเภอหรือจังหวัดให้ประชาชนและนักท่องเที่ยวสามารถเดินทางได้อย่างมีประสิทธิภาพมากยิ่งขึ้น ทช. จึงได้ดําเนินโครงการบํารุงถนนทางหลวงชนบทสาย สร.3011 แยก ทล.226 - บ้านกังแอน อําเภอเมืองและปราสาท จังหวัดสุรินทร์ โดยแบ่งการดําเนินงานออกเป็น 2 ช่วง รวมระยะทาง 17.725 กิโลเมตร ประกอบด้วย ช่วงที่ 1 กม. ที่ 20+050 - 25+925 ระยะทาง 5.875 กิโลเมตร และช่วงที่ 2 กม. ที่ 32+800 - 44+850 ระยะทาง 11.850 กิโลเมตร โดยดําเนินการซ่อมบํารุงเป็นผิวจราจร แบบแอสฟัลท์ติกคอนกรีต กว้าง 6 - 7 เมตร พร้อมขยายไหล่ทางกว้างข้างละ 1 - 2.5 เมตร และบริเวณนอกเขตชุมชุนขยายไหล่ทางกว้างข้างละ 2 เมตร ด้วยวิธี Pavement In - Place Recycling และ วิธี Hot Mix In Place Recycling ใช้งบประมาณในการดําเนินงาน 179.950 ล้านบาท
ทั้งนี้ เมื่อก่อสร้างแล้วเสร็จจะทําให้ประชาชนเดินทางระหว่างอําเภอเมืองและปราสาท จังหวัดสุรินทร์ หรือไปยังจังหวัดบุรีรัมย์สามารถสัญจรได้อย่างสะดวก รวดเร็ว และปลอดภัย ช่วยส่งเสริมเศรษฐกิจการขนส่งพืชผลทางการเกษตรในพื้นที่ เช่น ข้าว อ้อย มันสําปะหลัง ออกสู่ตลาดได้อย่างทันเวลาในทุกฤดู
รัฐบาลไทย-ข่าวทำเนียบรัฐบาล-ชัยวุฒิเล็งปัญหาลักลอบขายบุหรี่ไฟฟ้าออนไลน์ผิดกฎหมาย หลังปิดกั้นเว็บอย่างต่อเนื่อง เล็งชงเข้านโยบายพรรคพลังประชารัฐ
วันพฤหัสบดีที่ 2 กุมภาพันธ์ 2566
ชัยวุฒิเล็งปัญหาลักลอบขายบุหรี่ไฟฟ้าออนไลน์ผิดกฎหมาย หลังปิดกั้นเว็บอย่างต่อเนื่อง เล็งชงเข้านโยบายพรรคพลังประชารัฐ
ชัยวุฒิเล็งปัญหาลักลอบขายบุหรี่ไฟฟ้าออนไลน์ผิดกฎหมาย หลังปิดกั้นเว็บอย่างต่อเนื่อง เล็งชงเข้านโยบายพรรคพลังประชารัฐ
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) เปิดเผยกรณีการขายบุหรี่ไฟฟ้าทั้งออนไลน์ และการวางขายทั่วไป ว่า ต้องใช้ความร่วมมือกับเจ้าหน้าที่ตํารวจ ในการรวบรวมพยานหลักฐานแล้วก็จับกุมผู้ที่กระทําผิดกฎหมาย แล้วส่งข้อมูลมาทํางานร่วมกับกระทรวง DES ในการขอปิดกั้น ซึ่งเรื่องนี้กระทรวงฯ ดําเนินการมาโดยตลอดแต่ต้องยอมรับว่าบุหรี่ไฟฟ้าเป็นวิถีชีวิตของประชาชนกลุ่มหนึ่ง และในหลายประเทศ โดยเฉพาะประเทศที่พัฒนาแล้ว เช่น ยุโรป, อเมริกา หรือแม้แต่ประเทศญี่ปุ่น ขณะที่ประเทศเพื่อนบ้าน เช่น มาเลเซีย สิงคโปร์ ก็มีหลายประเทศที่ถูกกฎหมาย แต่ประเทศไทย ยังไม่มีกฎหมายรองรับ จึงทําให้เกิดการลักลอบใช้ ลักลอบขาย เกิดช่องทางทําธุรกิจผิดกฎหมาย เกิดส่วย เกิดการเรียกรับผลประโยชน์ และเกิดการขายทั่วไป ไม่ใช่ออนไลน์เพียงอย่างเดียว
สําหรับเรื่องบุหรี่ไฟฟ้า ได้พูดมาตั้งแต่ปีที่แล้ว ว่าตนเห็นด้วยที่ทําให้ถูกกฎหมาย แต่ด้วยอํานาจ หน้าที่ อาจจะทําได้ไม่เต็มที่ แต่ก็จะผลักดันเรื่องนี้ให้เป็นนโยบายของพรรคพลังประชารัฐ ในการเลือกตั้งครั้งนี้ หากได้เป็นรัฐบาล และมีอํานาจหน้าที่เข้ามาทําต่อ จะขอแก้ปัญหานี้ด้วยการผลักดันให้บุหรี่ไฟฟ้าถูกกฎหมาย เป็นการลดผลกระทบด้านสุขภาพของพี่น้องประชาชน เพราะเชื่อว่าบุหรี่ไฟฟ้าสูบแล้วปลอดภัยกว่าสูบบุหรี่จริง ที่สําคัญประเทศที่เจริญแล้ว ประเทศที่พัฒนาแล้วเกือบทุกประเทศได้มีการใช้บุหรี่ไฟฟ้า เพราะฉะนั้นประเทศไทยจึงควรพิจารณาตามความเหมาะสม อย่าฟังเพียงคนบางกลุ่ม
“ส่วนตัวคิดว่า หัวใจสําคัญคือต้องทําเรื่องนี้ให้ถูกกฎหมาย ถ้าคิดว่าเป็นเรื่องของวิถีชีวิตประชาชน เป็นสิทธิเสรีภาพของประชาชน เป็นสิ่งที่คนยอมรับได้ ก็ควรจะทําให้ถูกกฎหมาย อนุญาตให้มีการขาย และเก็บภาษีให้ถูกต้อง ซึ่งสามารถนําภาษีมาใช้ให้เกิดประโยชน์ต่อพี่น้องประชาชนในเรื่องต่างๆ เป็นการลดภาระประชาชน โดยการทําให้ถูกกฎหมาย จะต้องไม่ขัดกับวิถีชีวิตประชาชน ก็จะแก้ปัญหาเรื่องส่วย แก้ปัญหาเรื่องการคอร์รัปชั่น เพราะเราจะเปลี่ยนส่วยเป็นภาษี เอาภาษีมาแก้ปัญหาให้พี่น้องประชาชนในเรื่องอื่นได้อีก ลดภาระประชาชนได้อีกมากด้วย” นายชัยวุฒิ กล่าว
นอกจากนี้ นายชัยวุฒิ ได้กล่าวถึงการปิดแพลตฟอร์มขายสลากออนไลน์ว่า มีความผิดแล้ว และอาจจะมีเรื่องอื่น เช่น เกี่ยวกับการพนันหรือไม่ การขายหวยที่ไม่มีหวย หรือเป็นการบิดเบือนข้อมูล ซึ่งเรื่องนี้ก็มีการดําเนินการปิดเว็บไปแล้วทั้งหมด 12 เว็บไซต์ แต่ยังเหลืออยู่บางเว็บไซต์ที่ยังปิดไม่ได้ เพราะว่ามีการคัดค้านจากเจ้าของเว็บไซต์ ก็อยู่ระหว่างรอคําสั่งศาล ศาลก็คงจะไต่สวน และมีคําสั่งออกมาเร็วๆนี้ ซึ่งเรื่องก็เป็นเรื่องหนึ่งที่กระทรวงดิจิทัลฯ พยายามดําเนินการอยู่ แต่หัวใจสําคัญก็คงอยู่ที่เจ้าหน้าที่ตํารวจ และดีเอสไอก็คงต้องรวบรวมพยานหลักฐานเพิ่มเติมในเรื่องอื่นด้วยเพราะว่า การปิดแค่เรื่องกองฉลากกินแบ่งก็เป็นส่วนหนึ่ง แต่ว่ามันอาจจะมีเรื่องฟอกเงิน หรือเรื่องที่มีความเสียหายหรือความผิดรุนแรงกว่านั้น ต้องติดตามกันต่อไป
________________
รัฐบาลไทย-ข่าวทำเนียบรัฐบาล-พม. ปั้น อพม. Smart หนุนใช้ระบบไอที แก้ปัญหากลุ่มเปราะบางเชิงรุก
วันจันทร์ที่ 20 กุมภาพันธ์ 2566
พม. ปั้น อพม. Smart หนุนใช้ระบบไอที แก้ปัญหากลุ่มเปราะบางเชิงรุก
พม. ปั้น อพม. Smart หนุนใช้ระบบไอที แก้ปัญหากลุ่มเปราะบางเชิงรุก
เมื่อวันที่ 18 ก.พ. 66นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า อาสาสมัครพัฒนาสังคมและความมั่นคงของมนุษย์ (อพม.) นับเป็นเครือข่ายสําคัญในการขับเคลื่อนงานของกระทรวง พม. ในระดับพื้นที่ เพื่อช่วยเหลือดูแลกลุ่มเป้าหมายที่ประสบปัญหาความเดือดร้อนทางสังคม ตั้งแต่เด็ก เยาวชน ผู้สูงอายุ คนพิการ และผู้ด้อยโอกาส ด้วยการให้คําแนะนําปรึกษาปัญหาสังคม ประสานให้ความช่วยเหลือพิทักษ์คุ้มครองสิทธิ ส่งเสริมการจัดสวัสดิการสังคมทุกระดับและการเข้าถึงสิทธิ สวัสดิการของรัฐที่เหมาะสม ซึ่งเป็นไปตามระเบียบของกระทรวง พม. อีกทั้งเป็นหนึ่งในกลไกสําคัญในการขับเคลื่อนงานของศูนย์ช่วยเหลือสังคมตําบลในการให้บริการจัดสวัสดิการสังคมสําหรับทุกกลุ่มเป้าหมายและการพัฒนาสังคมในระดับพื้นที่อย่างเข้มแข็ง
ทั้งนี้ กระทรวง พม. โดยกรมพัฒนาสังคมและสวัสดิการ จึงได้จัดโครงการอบรมพัฒนาศักยภาพ อพม. Smart สู่การขับเคลื่อนศูนย์ช่วยเหลือสังคมตําบล ระหว่างวันที่ 17 - 18 กุมภาพันธ์ 2566 ณ โรงแรม The Imperial Hotel & Convention Center จังหวัดพิษณุโลก เพื่อส่งเสริมและพัฒนาศักยภาพ อพม. จังหวัดพิษณุโลก เครือข่ายที่เกี่ยวข้อง และเจ้าหน้าที่หน่วนงานทีม One Home พม. จังหวัดพิษณุโลก ให้มีความรู้และได้รับการพัฒนาทักษะในการปฏิบัติงานเทคนิคการจัดการรายกรณี (Case Management) การใช้สมุดพกครอบครัว การจัดทําแผนพัฒนาคุณภาพชีวิตรายครัวเรือน และการใช้เครื่องมือสอบข้อเท็จจริงอิเล็กทรอนิกส์ Web Application "อพม. Smart" สําหรับการให้บริการทางสังคมเชิงรุกในการช่วยเหลือดูแลกลุ่มเปราะบางในพื้นที่ เพื่อสนับสนุนการปฏิบัติงานของศูนย์ช่วยเหลือสังคมตําบลอย่างมีประสิทธิภาพ
นายจุติ กล่าวเพิ่มเติมว่า การเป็น อพม. Smart ไม่ได้หมายความแค่การใช้เทคโนโลยีใหม่เพียงอย่างเดียว แต่ต้องบ่งบอกได้ว่า คิดเป็น ทํางานเป็น บริหารงานตามยุทธศาสตร์ และคํานึงถึงความสําคัญมาก่อนความเร่งด่วน ดังนั้น สิ่งที่ท่านทําด้วยความเสียสละ ทําให้ได้รับคัดเลือกเข้าอบรมโครงการนี้ เพื่อเป็นผู้นําในการเปลี่ยนแปลงวิธีการทํางานของกระทรวง พม. ในการแก้ปัญหาประชาชนอย่างรวดเร็ว นอกจากนี้ อพม. Smart ต้องสมาร์ทในมิติทางความคิด ไม่จําเป็นต้องรู้ทุกเรื่อง แต่สิ่งที่ต้องเก่งคือ เมื่อเจอปัญหาแล้ว จะเลือกใช้เครื่องมืออะไรในการแก้ไขปัญหาประชาชน โดยกระทรวง พม. มีหน่วยงานอยู่ทั่วประเทศดูแลกลุ่มเปราะบาง แต่ด้วยมีเจ้าหน้าที่จํานวนจํากัด จึงต้องอาศัยการทํางานของ อพม. ถึงจะทําให้งานสําเร็จได้ ซึ่งมีการสร้าง อพม. เพิ่ม แต่จะไม่สร้าง อพม. แค่ปริมาณ แต่จะต้องสร้าง อพม. คุณภาพ และสร้างให้เป็น อพม. Smart ทํางานน้อยแต่ได้ผลงานมาก ทั้งนี้ ขอขอบคุณ อพม. ทุกท่านในความมีน้ําใจที่เห็นแก่ประโยชน์ส่วนรวม มากกว่าประโยชน์ส่วนตน
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-พณ. ชี้แจงปัญหาราคาผักเมืองหนาวตกต่ำ ผลกระทบจากการนำเข้าผักจากประเทศจีน
วันจันทร์ที่ 20 กุมภาพันธ์ 2566
20/02/2566
พณ. ชี้แจงปัญหาราคาผักเมืองหนาวตกต่ํา ผลกระทบจากการนําเข้าผักจากประเทศจีน
อธิบดีกรมการค้าภายใน ยืนยันผักเมืองหนาวราคาตกต่ํา ไม่เกี่ยวผักจีนทะลักเข้าไทย ยันนําเข้ายังปกติ
วันที่ 20 กุมภาพันธ์ 2566 นายวัฒนศักย์ เสือเอี่ยม อธิบดีกรมการค้าภายใน กระทรวงพาณิชย์ ชี้แจงถึงกรณีที่เกษตรกรหลายจังหวัดในภาคเหนือและนักวิชาการมองว่าการนําเข้าผักผลไม้จากจีน กระทบต่อราคาผักในประเทศไทย เพราะจีนมีต้นทุนการผลิตที่ต่ํากว่า เกษตรกรบางรายต้องขายขาดทุน หรือบางครั้งต้องปล่อยทิ้งให้เน่าคาสวน นั้น
กรมการค้าภายในได้ติดตามตรวจสอบสถานการณ์การจําหน่าย ณ ตลาดไท ตลาดสี่มุมเมือง และศรีเมือง ซึ่งเป็นแหล่งค้าส่งใหญ่ พบว่า สถานการณ์การจําหน่ายผักที่นําเข้ามาจากประเทศจีนยังคงมีปริมาณปกติ ไม่พบว่าปริมาณนําเข้าที่ผิดปกติ ซึ่งการนําเข้าผักมาจากจีนจะมีต้นทุนค่าจัดการ ค่าขนส่ง และอัตราสูญเสีย เป็นต้น ดังนั้นการนําเข้าผักมาจําหน่ายในประเทศไทยจึงขึ้นอยู่กับปริมาณและราคาผักในประเทศ หากเป็นช่วงที่ผักไทยออกน้อยราคาสูงขึ้น ก็อาจจะมีการนําเข้ามาเพิ่มเติม
จากการตรวจสอบราคาผักเมืองหนาว ในจังหวัดเชียงใหม่ พบว่าปัจจุบัน ราคาที่เกษตรกรขายได้ ยังอยู่ในเกณฑ์สูงกว่าปีก่อน เช่น ในปีนี้เกษตรกรขายกะหล่ําปลีอยู่ที่ กก.ละ 5-6 บาท สูงกว่าปีก่อนที่ 4-5 บาท/กก. และปีนี้ผักกาดขาวที่เกษตรกรขายได้อยู่ที่ กก.ละ 7-8 บาท สูงกว่าปีก่อนที่ 6-7 บาท/กก. อย่างไรก็ตามในเรื่องนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้มอบหมายให้กรมการค้าภายในและสํานักงานพาณิชย์จังหวัดติดตามสถานการณ์อย่างใกล้ชิด และหากพบว่า ปริมาณผักออกสู่ตลาดมากและราคามีแนวโน้มลดลง กรมการค้าภายในได้ประสานผู้ประกอบการเข้าไปรับซื้อ และอีกทางหนึ่งจะใช้กลไกรถ mobile พาณิชย์ และจุดจําหน่ายต่างๆ ในการกระจายโดยตรงไปยังประชาชน ทั้งนี้ หากพบเห็นว่ามีการกดราคารับซื้อ หรือรับซื้ออย่างไม่เป็นธรรม แจ้งได้ที่สายด่วน 1569 หรือสํานักงานพาณิชย์จังหวัดทั่วประเทศ
รัฐบาลไทย-ข่าวทำเนียบรัฐบาล-พ่อเมืองนครศรีฯ เปิดอบรมชุดรักษาความปลอดภัยหมู่บ้าน (ชรบ.) ต้านยาเสพติด มุ่งส่งเสริมบทบาทผู้นำหมู่บ้าน/ชุมชน ผนึกกำลังป้องกันและแก้ปัญหายาเสพติดในพื้นที่อย่างยั่งยืน
วันอาทิตย์ที่ 19 กุมภาพันธ์ 2566
19/02/2566
พ่อเมืองนครศรีฯ เปิดอบรมชุดรักษาความปลอดภัยหมู่บ้าน (ชรบ.) ต้านยาเสพติด มุ่งส่งเสริมบทบาทผู้นําหมู่บ้าน/ชุมชน ผนึกกําลังป้องกันและแก้ปัญหายาเสพติดในพื้นที่อย่างยั่งยืน
พ่อเมืองนครศรีฯ เปิดอบรมชุดรักษาความปลอดภัยหมู่บ้าน (ชรบ.) ต้านยาเสพติด มุ่งส่งเสริมบทบาทผู้นําหมู่บ้าน/ชุมชน ผนึกกําลังป้องกันและแก้ปัญหายาเสพติดในพื้นที่อย่างยั่งยืน
วันนี้ (19 ก.พ. 66) นายอภินันท์ เผือกผ่อง ผู้ว่าราชการจังหวัดนครศรีธรรมราช เปิดเผยว่า จังหวัดนครศรีธรรมราช ได้จัดโครงการฝึกอบรมชุดรักษาความปลอดภัยหมู่บ้าน (ชรบ.) หมู่บ้าน/ชุมชน ร่วมใจต้านภัยยาเสพติด จังหวัดนครศรีธรรมราช ประจําปีงบประมาณ พ.ศ. 2566 รุ่นที่ 4 โดยมี ชรบ. จากอําเภอสิชล, อ.ขนอม, อ.ถ้ําพรรณรา, อ.ร่อนพิบูลย์​ และอ.จุฬา​ภรณ์​ รวมจํานวน 150 คน ร่วมฝึกอบรม โดยมี พ.ต.ท.หญิง สํารวย ศรีทองฉิม ผู้แทนผู้บังคับการตํารวจภูธรจังหวัดนครศรีธรรมราช/ผู้บังคับกองร้อยปฏิบัติการจิตวิทยาที่ 4 ป้องกันจังหวัด และส่วนราชการที่เกี่ยวข้อง เข้าร่วมพิธีฯ ณ กองร้อยปฏิบัติการจิตวิทยาที่ 4 ค่ายวชิราวุธ อําเภอเมืองนครศรีธรรมราช จังหวัดนครศรีธรรมราช
นายอภินันท์ เผือกผ่อง ผู้ว่าราชการจังหวัดนครศรีธรรมราช กล่าวว่า การแก้ปัญหายาเสพติดเป็นวาระเร่งด่วนของรัฐบาล และนโยบายสําคัญของกระทรวงมหาดไทย ที่มุ่งขับเคลื่อนทําให้ทุกพื้นที่เร่งนําตัวผู้เสพและผู้ติดยาเสพติดเข้าสู่ระบบบําบัดฟื้นฟู พร้อมทั้งสร้างกลไกการป้องกันและปราบปรามยาเสพติดอย่างต่อเนื่อง โดยการ Re X-Ray สถานที่สุ่มเสี่ยง เช่น สถานบริการ สถานประกอบการที่มีลักษณะคล้ายสถานบริการ รวมถึงพื้นที่ชุมชนเป้าหมายที่มีการแพร่ระบาดของยาเสพติด และค้นหาผู้เสพ/ผู้ค้าเพื่อเป็นฐานข้อมูลในการพุ่งเป้าแก้ไขปัญหา ซึ่งในด้านการป้องกันและแก้ไขปัญหายาเสพติดนั้น จังหวัดนครศรีธรรมราช เล็งเห็นว่า "ชุดรักษาความปลอดภัยหมู่บ้าน (ชรบ.)" เป็นหนึ่งในกลไกที่ช่วยขับเคลื่อนและระวังป้องกันภัยจากยาเสพติดในพื้นที่อีกทางหนึ่ง โดยชรบ. จะเป็นผู้ช่วยและกองกําลังหลักของหมู่บ้านในการต่อต้านยาเสพติดและสร้างความเข้มแข็งให้กับหมู่บ้าน/ชุมชนหมู่บ้าน
.
"กระทรวงมหาดไทยได้ให้ความสําคัญกับนโยบายการทําสงครามกับยาเสพติดในทุกพื้นที่โดยกําหนดเป้าหมาย "ยาเสพติดต้องไม่มีที่ยืนในสังคมไทย" และในขณะเดียวกันทุกชุมชน/หมู่บ้านจะต้องมีภูมิคุ้มกันในการป้องกันภัยจากยาเสพติด รวมถึงมีกลไกที่คอยเฝ้าระวัง เเละเเจ้งให้เจ้าหน้าที่ฝ่ายความมั่นคง รับรู้รับทราบ เพื่อจะได้เร่งดําเนินการนําตัวผู้กระทําความผิดมาดําเนินคดี และนําผู้เสพเข้ารับการบําบัดตามหลักการสาธารณสุข ทั้งนี้ หากพี่น้องประชาชนมีเบาะเเสการกระทําผิด สามารถแจ้งได้ที่ศูนย์ดํารงธรรมจังหวัด ศูนย์ดํารงธรรมอําเภอ หรือสายด่วน 1567 โทรฟรีตลอด 24 ชั่วโมง โดยเจ้าหน้าที่จะมีกระบวนการเก็บข้อมูลของผู้เเจ้งเบาะเเสเป็นอย่างดีเเละเป็นความลับ เพื่อป้องกันไม่ให้แหล่งข่าวได้รับความเสียหาย อันเป็นการสร้างการมีส่วนร่วมในการดูแลชุมชนและสังคมคนนครศรีธรรมราช และสังคมไทยให้ปลอดจากยาเสพติดอย่างยั่งยืน" ผวจ.นครศรีธรรมราช กล่าวในช่วงท้าย